b'\n_START_ARTICLE_\nNavidezna lega Sonca\n_START_SECTION_\nPregled\n_START_PARAGRAPH_\nSonce se navidezno giblje proti severu med severno pomladjo. Njegova deklinacija dose\xc5\xbee najve\xc4\x8djo vrednost, ki je enaka Zemljinemu nagibu vrtilne osi (23,439\xc2\xb0) ob junijskem Son\xc4\x8devem obratu. Nato se zmanj\xc5\xa1uje do decembrskega Son\xc4\x8devega obrata, ko je njena vrednost enaka nasprotni vrednosti (krat \xe2\x88\x921) nagibu vrtilne osi. Ta sprememba povzro\xc4\x8da letne \xc4\x8dase._NEWLINE_Graf Son\xc4\x8deve deklinacije med letom izgleda kot sinusna krivulja z amplitudo 23,439\xc2\xb0, ena stran \xc2\xbbsinusnega vala\xc2\xab\xc2\xa0je pri tem nekaj dni dalj\xc5\xa1a od druge poleg drugih razlik._NEWLINE_\xc4\x8ce se zamisli Zemljo kot sfero v kro\xc5\xbenem tiru okrog Sonca pri \xc4\x8demer je nagib njene vrtilne osi nagnjen za 90\xc2\xb0, tako da je sama os v ravnini tira (podobno kot pri Uranu), bo Sonce nekega dne v letu navpi\xc4\x8dno nad glavo v severnem polu, njegova deklinacija pa bo enaka +90\xc2\xb0. V naslednjih mesecih se bo podsolarna to\xc4\x8dka premaknila proti ju\xc5\xbenemu polu s konstantno hitrostjo in pre\xc4\x8dkala \xc5\xa1irinske \xc4\x8drte v konstantnem razmerju, tako da se bo Son\xc4\x8deva deklinacija manj\xc5\xa1ala linearno s \xc4\x8dasom. Na koncu bo Sonce nad ju\xc5\xbenim polom z deklinacijo \xe2\x88\x9290\xc2\xb0. Nato se bo za\xc4\x8delo gibati proti severu s konstantno hitrostjo. Zaradi tega graf Son\xc4\x8deve deklinacije videne z zelo nagnjene Zemlje ne bo enak sinusni krivulji \xe2\x80\x93 bolj bo podoben \xc5\xbeaginemu robu in se bo cikcakasto spreminjal med plus in minus 90\xc2\xb0 z linearnimi segmenti med maksimumi in minimumi._NEWLINE_\xc4\x8ce se sedaj nagib Zemljine vrtilne osi manj\xc5\xa1a, se bodo najve\xc4\x8dje in najmanj\xc5\xa1e vrednosti deklinacije zmanj\xc5\xa1evale do vrednosti nagiba vrtilne osi. Poleg tega bodo oblike maksimumov in minimumov na grafu postale manj ostre (\xc2\xbbto\xc4\x8dkovne\xc2\xab) in bodo zakrivljene tako da bodo spominjale na maksimume in minimume sinusne krivulje. Ko je nagib vrtine osi enak stvarnemu Zemljinemu, maksimumi in minimumi ostanejo bolj ostri od tistih pri sinusni krivulji._NEWLINE_Pravi Zemljin tir je elipti\xc4\x8den. Zemlja se giblje hitreje okrog Sonca blizu prison\xc4\x8dja zgodaj januarja kot blizu odson\xc4\x8dja zgodaj julija. Tako se Son\xc4\x8deva deklinacija januarja hitreje spreminja kot julija. Na grafu so zaradi tega minimumi ostrej\xc5\xa1i od maksimumov. Nivoja spremembe pred in potem nista povsem enaka._NEWLINE_Graf navidezne Son\xc4\x8deve deklinacije je tako na ve\xc4\x8d na\xc4\x8dinov razli\xc4\x8den od sinusne krivulje. To\xc4\x8den izra\xc4\x8dun zahteva nekaj podrobnosti, kakor je pokazano spodaj.\n_START_SECTION_\nLom v ozra\xc4\x8dju\n_START_PARAGRAPH_\nIzra\xc4\x8duni deklinacije opisani zgoraj ne vklju\xc4\x8dujejo vplivov loma svetlove v ozra\xc4\x8dju, ki povzro\xc4\x8da, da je navidezni vi\xc5\xa1inski kot Sonca, kot ga vidi opazovalec, ve\xc4\x8dji od dejanskega vi\xc5\xa1inskega kota, \xc5\xa1e posebej pri nizki vi\xc5\xa1inah Sonca.  Ko je Sonce na primer na vi\xc5\xa1ini 10\xc2\xb0, bo navidezno viden na vi\xc5\xa1ini 10,1\xc2\xb0. Lahko se uporabi njegova deklinacija skupaj z rektascenzijo za izra\xc4\x8dun njegovega azimuta in tudi njegove prave vi\xc5\xa1ine, ki se lahko potem popravi za lom, da da njegovo pravo navidezno lego.'